LMS Ziemeļvidzemes reģiona padomes sēdes
PROTOKOLS
Mārkulīčos, 2014. gada 16.martā
Piedalās 16 LMS Ziemeļvidzemes reģiona juridisko biedru pārstāvji, VMD Ziemeļvidzemes virsmežniecības Medību daļas vadītājs Jānis Ročāns, Pārgaujas novada Medību koordinācijas komisijas vadītājs Jānis Renga, LMS valdes priekšsēdētājs Jānis Baumanis.
Par sanāksmes vadītāju tiek izvirzīts V.Jaunzems, protokolē J.Renga. 
1. Par biedru naudas rēķinu sūtīšanu
J.Baumanis paskaidro, ka 2014. gadā tiks sakārtota elektroniska rēķinu izsūtīšanas kārtība. Lūdz rēķinā norādīt - 1) klubu;
 2) reģionu;
 3) gadu, par kuru maksā.
2. Par LMS pārstāvniecību Eiropas mednieku organizācijās
V.Jaunzems, J.Baumanis informē, ka pašlaik LMS oficiāli nepārstāv Latviju Eiropas mednieku organizācijās. Ir iespēja sadarboties ar LATMu, kurai ir pārstāvniecība šajā organizācijā (FACE). Pašlaik ir iespēja iestāties CIC organizācijā, jautājums – vai tas ir nepieciešams.
3. Par LMS biedru kartēm
V.Jaunzems lūdz izteikt viedokli, vai biedru kartes vispār ir nepieciešamas. Ir problēmas ar medīblietu tirgotājiem par atlaižu piemērošanu biedru karšu īpašniekiem.
Notiek balsojums par biedru karšu turpmāku nepieciešamību – 16 biedri nobalso, ka kartes nav nepieciešamas, pret 0, atturas 0.
4. Par LMS piedalīšanos normatīvo aktu izstrādē
J.Baumanis: Ir izdevies jaunajos MK noteikumos noturēt saprātīgas normas, noturēts lauksaimnieku spiediens par kompensācijām postījumiem.
Tiek strādāts pie jauno mednieku un mednieku vadītāju apmācības programmas. Nepieciešams kardināli mainīt pašreizējo kārtību.
VMD plāno nomainīt mednieku apliecības, LMS nostāja, ka tas ir atbalstāms, bet ar atsevišķiem nosacījumiem: 1) nav dārgi; 2) nomaiņas termiņš neierobežots; 3) karte atbilst pašreizējam laikam. 
5. Par LMS aktualitātēm (mājas lapu, semināriem, nozīmītēm, budžetu) 
J.Baumanis informē par mājaslapas pilnveidošanu. Informācijas no reģioniem ir pašiem jānodod mājas lapas veidotājiem. Medību fondā ir iegūts atbalsts 15 semināru rīkošanai. Lūdz izteikt priekšlikumus par semināru tēmām un potenciālajiem semināru vadītājiem. 
J.Baumanis nodemonstrē LMS biedru nozīmītes. Nākotnē būs iespējams tās iegādāties par pašizmaksu. 
J.Baumanis informē par finanšu stāvokli LMS. 2013. gada ieņēmumi Ls 18480, izdevumi Ls 14572. Sīkāka informācija tiks iesniegta LMS kopsapulcē. Tiek vestas sarunas ar ZM par Medību fonda piesaistītajiem līdzekļiem, lai mednieku noguldītā nauda par medību licencēm, nodevām u.c. pilnībā tiktu nodota MSAF.
5. Par aktualitātēm mednieku vidū
V.Jaunzems: Ir izveidotas 2 konsultatīvās padomes novados. 
Stāsta vīziju par datorizētu programmu, kurā būtu iekļauta informācija par medību līgumiem u.c. noderīga informācija.
J.Baumanis: Pašlaik tiek strādāts sadarbībā ar VMD par iespēju medniekiem izmantot VMD programmatūru, lai būtu iespēja apskatīties sava kluba noslēgtās līgumplatības.
V.Jaunzems izsaka priekšlikumu, ka LMS saviem biedriem jāpiedāvā konkrēts produkts, lai spētu ieinteresēt jaunus biedrus iestāties organizācijā.
6. Ziemeļvidzemes reģiona padomes vadītāju vēlēšanas 
Balsojums par V.Jaunzemu kā reģiona priekšsēdētāju 16 par, 0 pret, 0 atturas.
Balsojums par E.Kļaviņu kā reģiona priekšsēdētāja vietnieku 15 par, 0 pret, 1 atturas.
7. Par nākamo Ziemeļvidzemes reģiona padomes sēdi 
Nolemj sanāksmi rīkot 1 reizi gadā. Ja nepieciešams, var sasaukt neplānotu.